കേരളത്തില് എല്ഡിഎഫ് വീണ്ടും അധികാരത്തില് വരുന്നത് തടയാന് മാധ്യമങ്ങള് ശ്രമിച്ചു: കോടിയേരി തിരുവനന്തപുരം : കേരളത്തില് വീണ്ടും എല്ഡിഎഫ് സര്ക്കാര് അധികാരത്തില് വരുന്നത് തടയാന് മാധ്യമങ്ങള് ശ്രമിച്ചുവെന്ന് കോടിയേരി ബാലകൃഷ്ണന്. ഇടതുപക്ഷത്തിനെതിരെ ജാതിമത ശക്തികളുടെ ഏകോപനത്തിന് മാധ്യമങ്ങള് ശ്രമിച്ചുവെന്നാണ് കോടിയേരിയുടെ ആക്ഷേപം. സര്ക്കാരിനെതിരെ മാധ്യമങ്ങള് കള്ളക്കഥകള് പടച്ചു വിട്ടു. അലക്കി വെളുപ്പിക്കാന് ശ്രമിച്ച നയതന്ത്ര സ്വര്ണക്കടത്ത് കീറി പോയ പഴന്തുണിയായെന്നും അദ്ദേഹം പരിഹസിച്ചു. വിശ്വാസ്യത തിരിച്ചുപിടിക്കാന് മാധ്യമങ്ങള് അന്ധമായ ഇടതുപക്ഷ വിമര്ശനം അവസാനിപ്പിക്കണമെന്നും കോടിയേരി ആവശ്യപ്പെട്ടു. സ്വാതന്ത്ര്യ സമരത്തില് കമ്യൂണിസ്റ്റ് പാര്ട്ടി വഹിച്ച പങ്ക് മറച്ചു വക്കാന് ശ്രമം നടന്നുവെന്നും സ്വാതന്ത്ര്യ ദിനം സിപിഎം ആഘോഷിച്ചത് മാധ്യമങ്ങള് മറ്റു തരത്തില് ചിത്രീകരിച്ചുവെന്നും കോടിയേരി പറഞ്ഞു.